‘Brandwaterkom’: Alexander Strachan maak geskiedenis | Netwerk24
28 Junie 2015 02:40
Die boeiende oorlogsgeweld en spanning tussen Boer en Brit word netjies in ryk tapisserie verweef, skryf Joan Hambidge.
Brandwaterkom deur Alexander Strachan. Uitgewer: Tafelberg. Prys: R240. ­Resensent: Joan Hambidge
Die ABO en die Grensoorlog is die twee asse van die roman met ’n skrywende, fiksionaliserende vrou wat ’n storie skryf oor kommandant Vilonel se dubieuse rol tydens die oorlog. Haar navorsing word ’n stuk historiografie, fantasie en daar is selfs momente van magiesrealistiese oomblikke tydens ’n besoek aan Dwaalpoort.
Die skrywer as historiograaf is tans ’n opvallende neiging: ’n mens dink aan die werk van Karel Schoeman en Dan Sleigh. En Marié Heese. Willem Anker se grensverskuiwende Buys . . .
Die skrywende verteller se werkswyse verraai ook iets van die implisiete outeur se retoriese strategieë, om met Wayne C. Booth saam te praat in sy belangrike The Rhetoric of Fiction (1961). En hoe ’n karakter byna ’n obsessionele teenwoordigheid is vir ’n skrywer word insigryk beskryf. Esther van Emmenes se donker verlede gee haar begrip vir die ingewikkelde lewe van Vilonel. Alexander Strachan se kennis van sowel die ABO as die grensoorlog bring ’n verrassende (binne-) perspektief.
■ Joan Hambidge is professor in Afrikaans en kreatiewe skryfwerk aan die UK.